CELEX: 31994R0500
Language: hr
Date: 1994-02-21 00:00:00
Title: Uredba Vijeća (EZ) br. 500/94 od 21. veljače 1994. o sklapanju, u ime Europske zajednice, Protokola o privremenoj primjeni Sporazuma o osnivanju Međunarodnog znanstveno-tehnološkog centra

11/Sv. 122
            
            
               HR
            
            
               Službeni list Europske unije
            
            
               48
            
         31994R0500
   
               L 064/1
            
            
               SLUŽBENI LIST EUROPSKE UNIJE
            
         UREDBA VIJEĆA (EZ) br. 500/94
   od 21. veljače 1994.
   o sklapanju, u ime Europske zajednice, Protokola o privremenoj primjeni Sporazuma o osnivanju Međunarodnog znanstveno-tehnološkog centra
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 235. u vezi njegovim člankom 228. stavkom 2. prvom rečenicom, i njegovim stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da će sklapanje Protokola od strane Europske zajednice pomoći da se, do stupanja na snagu Sporazuma o osnivanju Međunarodnog znanstveno-tehnološkog centra, koji je potpisan 27. studenoga 1992., ostvare ciljevi Zajednice;
   budući da se za donošenje ove Uredbe Ugovorom ne predviđaju druge ovlasti osim onih predviđenih u članku 235.,
   DONIJELO JE OVU UREDBU:
   Članak 1.
   Protokol o privremenoj primjeni Sporazuma o osnivanju Međunarodnog znanstveno-tehnološkog centra odobrava se u ime Europske zajednice.
   Tekst Protokola priložen je ovoj Uredbi.
   Članak 2.
   Predsjednik Vijeća, u ime Europske zajednice, obavlja notifikaciju iz članka I. Protokola.
   Članak 3.
   Primjenjuju se članci 3. i 4. Uredbe (EEZ) br. 3955/92 (2).
   Članak 4.
   Ova Uredba stupa na snagu trećeg dana nakon dana njezine objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. veljače 1994.
      
         
            Za Vijeće
         
         
            Predsjednik
         
         Th. PANGALOS
      
   
   
      (1)  SL C 61, 28.2.1994.
   
      (2)  SL L 409, 31.12.1992., str. 1.